মাওয়ালি
মাওয়ালি বা মাওয়ালা (আরবি: موالي) হল একটি ধ্রুপদি আরবির একটি পরিভাষা যা দ্বারা অনারব মুসলিমদের বোঝানো হত। উমাইয়া খিলাফতের সময় বিপুল সংখ্যক অনারব যেমন পারসিয়ান, আফ্রিকান, তুর্কি ও কুর্দি ইসলাম গ্রহণ করলে এই পরিভাষাটি গুরুত্ববহ হয়ে উঠে। নতুন ইসলাম গ্রহণকারীদের কারণে গোত্রীয় আরব সমাজে কিছু সামাজিক জটিলতা সৃষ্টি হয়। এর সমাধান হিসেবে অনারবদের আরব পৃষ্ঠপোষক ব্যবস্থা চালু করা হয়। এই মুসলিমদেরকে অমুসলিমদের জন্য প্রযোজ্য জিজিয়া নামক কর দিতে হত এবং তারা সরকার ও সামরিক বাহিনীতে স্থান পেত না। এ অবস্থা উমাইয়া খিলাফতের শেষ অবধি চালু ছিল। খোরাসান ও পারস্যে আরবরা সরকার ও সেনাবাহিনীর অধিকাংশের উচ্চপদে আসীন ছিল। ফলে অনেক মাওয়ালি কায়সানি শিয়াদের কর্মকাণ্ডে প্ররোচিত হয়ে উমাইয়া বিরোধি কার্যকলাপ শুরু করে।